პავლე სანკოვსკი

პავლე სტეფანეს ძე სანკოვსკი (; დ. დაახლ. 1798 — გ. 19 ოქტომბერი, 1832, თბილისი) — უკრაინული წარმოშობის რუსი ჟურნალისტი, ლიტერატორი, სახელმწიფო მოხელე.

დაიბადა დიპლომატის ოჯახში. სანკოვსკები წარმომავლობით პოლტავის გუბერნიის აზნაურები იყვნენ. მისი ძმა ანდრია იყო არმიის ოფიცერი. ორივე ძმას მიღებული ჰქონდა კარგი განათლება, ფლობდა ფრანგულ და იტალიურ ენებს. პავლე სანკოვსკი 1814 წლიდან მსახურობდა პოლიციის სამინისტროში. 1823 წელს გადმოიყვანეს თბილისში, სადაც მთავარმართებელ ალექსი ერმოლოვის კანცელარიაში მუშაობდა, 1827 წელს კი დაინიშნა ივანე პასკევიჩის განსაკუთრებულ დავალებათა მოხელედ.Александр Сергеевич Пушкин
Письма. Том 2. 1826—1830. М., 1990. — с. ?. 1828 წლიდან გარდაცვალებამდე სანკოვსკი იყო კავკასიაში პირველი ოფიციალური გაზეთის „ტიფლისსკიე ვედომოსტის“ მთავარი რედაქტორი (გაზეთის ქართულენოვანი გამოცემის „ტფილისის უწყებანის“ რედაქტორი იყო სოლომონ დოდაშვილი). თავადაც ხშირად აქვეყნებდა პუბლიკაციებს კავკასიისა და საქართველოს წარსულისა და თანამედროვეობის შესახებ. 1829 წელს სახელმწიფოსთან შეთანხმებით სანკოვსკიმ ხუთი წლის ვადით შეიძინა როგორც გაზეთი, ასევე სტამბაც. სანკოვსკის სტამბა კავკასიაში ყველაზე კარგად გამართულად ითვლებოდა; აქ შესაძლებელი იყო რუსული, ქართული, სომხური, თათრული, სპარსული, ფრანგული და გერმანული ტექსტების ბეჭდვა. 1832 წელს სანკოვსკის სიკვდილის შემდეგ სტამბა თანდათან სრულად მოიშალა.რატიანი შ., გაზეთი „ტფილისის უწყებანი“, კრებ. ახალი ქართული ლიტერატურის საკითხები, ტ. IV. თბ., 1973. — გვ. 78-98.  

მიხეილ პოლიევქტოვის მიერ მოყვანილი ცნობებით სანკოვსკი გარდაიცვალა 1832 წლის 19 ოქტომბერს (ქოლერით), თუმცა გრიგოლ ორბელიანის 15 ოქტომბრით დათარიღებულ წერილში ის უკვე გარდაცვლილი ჩანს.კუკავა თ. (შემდგენელი), სოლომონ დოდაშვილი (თხზულებები). თბ., 2001. — გვ. 231.

სქოლიო

კატეგორია:დაბადებული 1790-იანები
კატეგორია:გარდაცვლილი 19 ოქტომბერი
კატეგორია:გარდაცვლილი 1832
კატეგორია:XIX საუკუნის რუსი ჟურნალისტები
კატეგორია:თბილისში გარდაცვლილები